กลุ่มการศึกษาเพื่อความเป็นไท ลั่นพร้อมช่วยเหลือทาง กม.นักเรียนเหยื่อครูมือตบ หลังรุ่นพี่ข่มขู่
7 ธ.ค.2562กลุ่มการศึกษาเพื่อความเป็นไท ออกแถลงการณ์ต่อกรณีครูทำร้ายร่างกายนักเรียน และมีศิษย์เก่าและรุ่นพี่ในโรงเรียนดังกล่าว ออกมาปกป้องผู้กระทำผิดและข่มขู่จะคุกคามสวัสดิภาพของผู้เสียหาย โดยระบุว่าหากผู้เสียหายถูกรุ่นพี่ ศิษย์เก่า หรือครู คุกคามสวัสดิภาพในการใช้ชีวิตที่โรงเรียน ไม่ว่าจะด้วยกรณีใดก็ตาม ทางกลุ่มฯ จะให้ความช่วยเหลือด้านกฎหมายในการดำเนินคดีจนถึงที่สุดรายละเอียดแถลงการณ์มีดังนี้จากกรณีคุณครูตบหัวเด็กนักเรียนหญิงในช่วงเวลาที่ผ่านมา ได้มีศิษย์เก่าและรุ่นพี่ในโรงเรียนดังกล่าว ออกมาปกป้องผู้กระทำผิดและข่มขู่จะคุกคามสวัสดิภาพของผู้เสียหาย ซึ่งการกระทำของบุคคลเหล่านี้ นอกจากจะเป็นการกระทำที่ไม่เห็นใจเหยื่อแล้ว ยังเป็นการส่งเสริมการใช้ความรุนแรงให้เป็นเรื่องปกติในสังคมอีกด้วยการลงโทษด้วยการทำร้ายร่างกายนั้น เป็นการกระทำอันเกินสมควรกว่าเหตุ การที่มีเด็กสักคนสามารถทนพฤติกรรมการใช้ความรุนแรงเหล่านี้ได้ มิได้แปลว่าเด็กคนอื่นจะต้องยอมรับได้ด้วย เพราะฉะนั้น การออกมาแสดงออกเชิงสนับสนุนให้ผู้อื่นเพิกเฉยต่อการใช้ความรุนแรง จึงเป็นการปล่อยให้เกิดการใช้ความรุนแรงต่อไปในสังคมหากผู้เสียหายถูกรุ่นพี่ ศิษย์เก่า หรือครู คุกคามสวัสดิภาพในการใช้ชีวิตที่โรงเรียน ไม่ว่าจะด้วยกรณีใดก็ตาม ทางกลุ่มฯ จะให้ความช่วยเหลือด้านกฎหมายในการดำเนินคดีจนถึงที่สุด
7 ธ.ค.2562 กลุ่มการศึกษาเพื่อความเป็นไท ออกแถลงการณ์ต่อกรณีครูทำร้ายร่างกายนักเรียน และมีศิษย์เก่าและรุ่นพี่ในโรงเรียนดังกล่าว ออกมาปกป้องผู้กระทำผิดและข่มขู่จะคุกคามสวัสดิภาพของผู้เสียหาย โดยระบุว่า
กลุ่มการศึกษาเพื่อความเป็นไท,ความรุนแรงในสถานศึกษา